es gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl es gl gl es gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Gómez Noya monta na bici para ultimar a preparación
Sábado, 01 de outubro de 2022
COMEZA A COMPETICIÓN O 17 DE MAIO
O ferrolán adicou as últimas semanas da súa posta a punto a mellorar enriba da bicicleta, axudado polo Club Ciclista de Cambre.
Redacción - 11:45 26/04/2009
Tags: triatlón Xavier Gómez Noya
Achégase o comezo da tempada de triatlón para Xavier Gómez Noya, e o ferrolán segue poñendo a punto a maquinaria que o fixo dominador mundial desta disciplina nos últimos anos. Despois de aproveitar as inclemencias climáticas do inverno para centrarse na natación, coa primavera chegou o bo tempo e Gómez Noya montou na bicicleta para celebralo.
Nas últimas semanas Xavier participou en varias carreiras co equipo do Club Ciclista Cambre, entre elas a Volta a Galiza. Así, correu varias clásicas para afeccionados en Zamora, Santander e Eibar chegando en todas ben situado dentro do grupo principal e durante a pasada semana correu tamén a Volta a Galiza. Malia que tiña pensado participar en só dúas etapas rematou tomando a saída nas catro primeiras tiradas e retirándose antes de comezar a última, clasificado nesee momento como 12º da xeral.
Non se retirou por mor da fatiga, senón por recomendación do seu adestrador, que puxo a mesura fronte á ilusión de Gómez Noya por rematar a carreira. Tocoulle baixar da bicicleta e comezar a harmonizar o peso das tres disciplinas (carreira a pé, natación e bicicleta) nos seus adestramentos, porque a nova tempada xa chama á porta. Será o día das letras galegas na súa casa adoptiva (leva varios anos vivindo en Pontevedra) cando Gómez Noya comece a primeira tempada do ciclo olímpico que concluirá en Londres no ano 2012.
O 17 de maio correrá na Copa de Europa que se disputará á beira do Lérez e mirará de repetir a vitoria do ano pasado. Esta será a súa primeira carreira porque renunciará a participar na carreira inaugural das Series Mundiais. Prefire descartar esta primeira proba e aforrar a fatiga que suporía viaxar até Corea para competir alí o día 3 de maio. Isto é posíbel grazas ao novo formato da competición mundial que só obriga aos triatletas a participar en cinco das oito carreiras, incluíndo obrigatoriamente a final que se disputará no mes de setembro, en Australia.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto